નવી દિલ્હીઃ એર ઈન્ડિયાને વેચવાનો કેન્દ્ર સરકારનો વિચાર વિલંબમાં પડતો દેખાઈ રહ્યો છે કારણ કે હજી સુધી કોઈએ તેના માટે બોલી લગાવી નથી. એવિએશન સેક્રેટરી આર એન ચોબેએ આ જાણકારી આપી છે. ચોબેએ જણાવ્યું કે કોઈ બોલી ન લાગવા છતાં એક્સપ્રેશન ઓફ ઈન્ટ્રેસ્ટ અથવા રૂચિપત્ર જમા કરાવવાની અંતિમ તારીખ 31 મેને આગળ નહીં વધારાય. એટલે કે બોલીની સમય મર્યાદા વધારવામાં નહીં કારણ કે પહેલાં પણ એકવાર મુદત લંબાવાઈ હતી.